I en periode var Albert Orsborns foreldre også offiserer i Frelsesarmeen. De var pionerer og var blant annet med om åpningen av organisasjonens virksomhet i Norge i 1888. Som barn bodde altså Albert en kort periode i Norge. Grunnen til at oppholdet i Norge ble av kort varighet, var at Albert Orsborn Sr. også engasjerte seg politisk for unionsoppløsningen med Sverige. Frelsesarmeens grunnlegger, William Booth, var veldig redd for at organisasjonen skulle tas til inntekt for politiske interesser, og beordret derfor Orsborns tilbake til England. Faren hadde flere kontroverser med grunnleggeren og valgte etter hvert å trekke seg som offiser. Likevel valgte sønnen å reise på offisersskolen.